BG ECB-PUBLIC  
 
СТАНОВИЩЕ  НА ЕВРОПЕЙСКАТА  ЦЕНТРАЛНА  БАНКА  
от 2 август  2017 година   
относно  достъпа  до централния  кредитен  регистър  и регистъра  на банкови  сметки  
(CON/2017/28) 
 
Въведение  и правно  основание  
На 3 юли 2017 г., след  кореспонденция  между  Българската  народна  банка  (БНБ) и Министъра  на 
финансите , Европейската  централна  банка  (ЕЦБ) получи  искане  от БНБ за становище  относно  
проект  на Закон  за платежните  услуги  и платежните  системи  (наричан  по-долу  „законопроектът “). 
ЕЦБ е компетентна  да даде  становище  на основание  член  127, параграф  4 и член  282, параграф  5 
от Договора  за функционирането  на Европейския  съюз  и член  2, параграф  1, трето  тире  от 
Решение  98/415/ЕО на Съвета1, тъй като законопроектът  се отнася  до БНБ. Управителният  съвет  
прие  настоящото  становище  съгласно  член  17.5, първо  изречение  от Процедурния  правилник  на 
Европейската  централна  банка . 
 1. Цел на законопроекта  
1.1. Основната  цел на законопроекта  е да транспонира  Директива  (ЕС) 2015/2366 на 
Европейския  парламент  и на Съвета
2 в националното  право . 
1.2. Със законопроекта  се изменя  и Законът  за Българската  народна  банка3, като се отменя  
разпоредбата , съгласно  която  БНБ може  да открива  парични  сметки  на първични  дилъри  на 
държавни  ценни  книжа , на лица , поддепозитари  на държавни  ценни  книжа , и на други  лица  
за целите  на паричния  сетълмент  на сделките  с държавни  ценни  книжа  от инвестиционни  
посредници . В мотивите  се посочва , че БНБ вече  не поддържа  такива  парични  сметки  и че 
участниците  в системата  за сетълмент  на държавни  ценни  книжа , които  не са банки , могат  
вместо  това  да осигурят  паричен  сетълмент  чрез търговските  банки , които  участват  в 
платежната  система  за брутен  сетълмент  в реално  време  (РИНГС /RINGS), която  е 
националната  система  за брутен  сетълмент  в реално  време , и във второто  поколение  на 
трансевропейската  автоматизирана  система  за брутен  сетълмент  на експресни  преводи  в 
реално  време  (ТАРГЕТ  2/TARGET 2). 
                                                 
1  Решение  98/415/E О на Съвета  от 29 юни 1998 г. за консултирането  на националните  власти  с Европейската  
централна  банка  по отношение  на проектите  за законодателни  разпоредби  (OВ L 189, 3.7.1998 г., стр. 42). 
2  Директива  (ЕС) № 2015/2366 на Европейския  парламент  и на Съвета  от 25 ноември  2015 г. за платежните  
услуги  във вътрешния  пазар , за изменение  на директиви  2002/65/ ЕО, 2009/110/ ЕО и 2013/36/ ЕС и Регламент  
(ЕС) № 1093/2010 и за отмяна  на Директива  2007/64/ ЕО (ОВ L 337, 23.12.2015 г., стр. 35). 
3 Обн. в Държавен  вестник , бр. 46 от 10.6.1997 г. 
ECB-PUBLIC  
2 1.3. Със законопроекта  БНБ се оправомощава  да приеме  наредба , с която  се определя  редът , по 
който  държавните  и общинските  органи  и юридическите  и физическите  лица  представят  на 
БНБ информация  за съставянето  на платежния  баланс , паричната  и лихвената  статистика , 
както  и статистиката  на финансовите  сметки . 
1.4. Със законопроекта  се изменя  и Законът  за кредитните  институции4 във връзка  с достъпа  до 
поддържаните  от БНБ централен  кредитен  регистър  и регистър  на банкови  сметки . По-
специално , със законопроекта  се цели  да се въведе  общ подход  при предоставянето  на 
достъп  до информацията  в тези регистри . Право  на достъп  до централния  кредитен  
регистър  ще имат  само  определени  държавни  органи  във връзка  с изпълнението  на 
законовите  им задължения . Във всички  останали  случаи  достъпът  до информация  в 
системата  се осъществява  само  с решение  на съда  за разкриване  на информация , защитена  
с изискванията  за банкова  тайна , или със съгласието  на титуляря  на сметката . 
 
2. Общи  забележки  
 ЕЦБ приветства  законопроекта , доколкото  с него се подобрява  правната  сигурност  и се 
прецизира  изпълнението  на някои  от задачите  на БНБ. 
 
Настоящото  становище  ще бъде  публикувано  на уебсайта  на ЕЦБ. 
  
Съставено  във Франкфурт  на Майн  на 2 август  2017 година . 
 
[подпис ] 
 Председател  на ЕЦБ 
Mario DRAGHI 
                                                 
4  Обн. в Държавен  вестник , бр. 59 от 21.7.2006 г.